Vakbond glo aanval by tronk kon voorkom word | Maroela Media
Die Vereniging van Staatsamptenare (PSA) het woedend gereageer ná die dood van 'n vrouebewaarder tydens 'n gyselaarsdrama by die Goedemoed-gevangenis in die Oos-Kaap. Die PSA het die skuld vir Nomsa Joyce Stuurman se dood op die departement van korrektiewe dienste gepak. Die vakbond beweer daar is 'n personeeltekort by dié gevangenis.
'n Gevangene wat lewenslange tronkstraf uitdien, het Vrydag vir Stuurman en nog 'n vroulike kollega as gyselaars geneem. Stuurman is met 'n skerp voorwerp doodgesteek. Haar kollega is ná ure se onderhandelings vrygelaat, het Ivan Fredericks, algemene bestuurder van die PSA, gesê.
"Die PSA glo die aanvalle kon voorkom word as genoeg amptenare aan diens was. Die Goedemoed-sentrum funksioneer oor naweke met net die helfte van sy personeel weens die skofstelsel wat daar geld. Hoeveel lewens moet opgeoffer word voor die departement wakker skrik en verseker dat hy voldoen aan sy eie voorskrifte vir die getal amptenare per gevangene?" het Fredericks gevra.
Stuurman is glo met 'n skêr doodgesteek en haar kollega is na bewering verkrag.
Volgens Fredericks is die tekort aan personeel by die tronk 'n kruitvat wat wag om te ontplof.
"Dit is onaanvaarbaar, dit grens aan misdadig, dat van amptenare verwag word om hulle werk te doen – waaronder die dophou van gevaarlike gevangenes – sonder die nodige steun en in 'n stelsel wat gevangenes se regte en belange beskerm, maar dié van sy eie werkers verwaarloos.
"Goedemoed-amptenare en hulle gesinne is in die PSA se gedagtes en gebede. Die PSA doen 'n beroep op die departement om te verseker amptenare ontvang traumabehandeling en ondersteuning. Die PSA eis terselfdertyd daadwerklike optrede van die minister van korrektiewe dienste (Michael Masutha) om die personeeltekorte op te los."
Wat het van die gevangene geword. Nog 'n lewenslange vonnis gaan nie aan hom 'n verskil maak nie?
Dis tragies, sterkte aan die familie en naasbestaandes van die oorledene.
Sterkte aan die ander bewaarde. Baie traumaties ondervinding.
Dankie vir jou navraag. Die gevangenis is in Aliwal-Noord in die Oos-Kaap maar die Vrystaatse polisie het op die saak kommentaar gelewer. Ons vra om verskoning vir die verwarring en het die berig gewys om dit nou duideliker te maak.
Die tronk se stelsels moet dringend hersien word. Wat het van "harde pad" en fisiese arbeid met min kos geword? Die tronk het n hotel geword.
Wat soek vroue bewaarders in n mans gvangenis? Ooooo work equity? Kyk hoe lyk die equity nou. Hoeveel vrouegevangenes word jaarliks deur manlike bewaarders verkrag? Maar daaroor sal geen haan kraai nie. Dis equity. Daardie work equity gaan nog die lewende daglig uit julle hebsugtige siele suig.